પોરબંદરના ખેતીવાડી અધિકારી જગદીશભાઈ પરમારના જણાવ્યા અનુસાર હાલમાં વરસી રહેલા વરસાદથી પણ પાક ને ફાયદો જ છે અને હજુ વધુ વરસાદ વરસે તો પણ ખેતીને ફાયદો જ થશે પોરબંદર જીલ્લામાં વાવેતરની વાત કરીએ તો મુખ્ય વાવેતર મગફળી અને કપાસનું થયું છે એ સિવાય અડદ સહિતના કઠોળનું વાવેતર કરાયું છે જેને હાલમાં પડી રહેલા વરસાદથી ફાયદો થશે પોરબંદરના બરડા પંથકના સોરઠી ડેમ અને મેઢાક્રિક ડેમો છલકાઈ ગયા હોવાથી એ વિસ્તારના ખેડૂતો જેને સિંચાઈમાં મહતમ ફાયદો થશે પરંતુ હજુ પોરબંદરના મુખ્ય બે જળસ્ત્રોત ખંભાળા અને ફોદાળામાં જોઈએ તેટલી પાણીની આવક થઈ નથી પોરબંદર શહેર ઉપરાંત નજીકના રાણાવાવ ગામ અને પોરબંદરના સૌરાષ્ટ્ર કેમીકલ્સ સહિતના ઉદ્યોગોને પાણી પાડતા બિલેશ્વર નજીક આવેલા ફોદાળામાં અને નજીકના ખંભાળા ડેમ વિસ્તારમાં આ વર્ષે પણ પ્રમાણમાં ઓછો વરસાદ વરસ્યો હોવાથી ડેમ છલોછલ ભરાયા નથી.